Но има и други, далеч по-хубави въпроси увиснали в небето. Като този например: защо американският Олимпийски отбор, пълен догоре с легенди като Фелпс, Кобе и сестрите Уилямс се събра във вторник и единодушно реши че на откриването на Олимпиадата, американският флаг трябва да бъде носен от един малко известен, 23 годишен бегач на 1500 метра на име Лопез Ломонг? Защо младежът с голяма усмивка и тежко минало, които едва миналата година най-после придоби американски паспорт е толкова обичан и уважаван? Защо точно той, който е израснал толкова далеч, заслужи да развява знамето на новата си родина? Може би заради тези негови думи: “Страдам непрекъснато за децата на Судан. Те не мечтаят да станат доктори или олимпийски атлети. Те просто мечтаят да са живи на следващия ден. Искам да направя всичко по силите си, за да им помогна.” В сряда, когато научи за огромната чест, Лопез заяви с треперещ глас че това е най-щастливият ден в живота му.